Aquest matí de jornada de vaga general, membres de la Coordinadora Repartim el Treball i la Riquesa del Camp han protagonitzat diverses ocupacions simbòliques de seus i piquets informatius mòbils a Tarragona.\nAquestes accions han volgut mostrar el seu rebuig a la reforma de la Seguretat Social que el govern espanyol vol aprovar amb el vistiplau dels sindicats majoritaris espanyols i traslladar al Congrés dels Diputats, així com convocar a la manifestació de la tarda que sortirà a les 19h de la Plaça Imperial. També hi ha hagut accions a Torredembarra.\n27/01/2011 14:40 Laboral\nAl llarg del matí diversos piquets informatius mòbils s'han anat desplaçant pels carrers més cèntrics de Tarragona, com també per alguns dels barris. En concret han realitzat diverses ocupacions simbòliques arreu de la ciutat; del local de la Seguretat Social, a la Rambla Nova, han informat dels motius de la vaga als treballadors del Mercat Central. Acte seguit s'han dirigit a la seu del PSC, on s'han viscut moments de tensió quan han aparegut una patrulla dels Mossos d'Esquadra per desallotjar-los. Seguidament han passat per l'estació central d'autobusos, les oficines del INEM, del Diari de Tarragona, el Campus Catalunya de la URV... I al final del matí han intentat entrar a les seus dels sindicats majoritaris i grocs CCOO i UGT, però un dispositiu policial els ho ha impedit. El piquet informatiu més gran reunia unes 150 persones.\nCap als volts de les 11h del matí, a la Rambla Nova de Tarragona, una patrulla de la Guàrdia Urbana ha requisat el material propagandístic a tres persones estaven fent difusió de la manifestació que la Coordinadora Repartim el Treball i la Riquesa convoca aquesta mateixa tarda, a les 19h a la Plaça Imperial Tarraco. La policia local ha identificat les tres persones. Més tard, aprop del Carrer Unió, membres de la policia local han identificat dues persones més, les ha retingut uns 20 minuts i les ha multades "per repartir publicitat sense autorització" amb 500€ cadascuna.\nPer la Coordinadora, resulta paradoxal veure com havent comunicat que es durien a terme activitats de difusió, així com repartir fulls volants i fer megafonia des dels cotxes, la Guàrdia Urbana de Tarragona actua amb total impunitat, requisa el material i identifica les persones que duien a terme aquesta tasca. En aquest sentit, considera que "una vegada més ens trobem davant d'un cos policial, la Guàrdia Urbana de Tarragona, que actua amb total impunitat davant dels moviments socials i polítics".\nAquest matí ha aparegut bloquejada l'entrada de l'Ajuntament de Torredembarra, així com les entrades a diversos centres comercials. La passada matinada, un grup de persones van bloquejar les entrades de l'Ajuntament de Torredembarra i de diversos centres comercials de la vila, en suport a la Vaga contra la reforma de les pensions i la reforma laboral. A mig matí, l'ajuntament seguia tancat.


La Fira del Vi omple més de 13.000 copes durant el cap de setmana — Ajuntament de Rubí\nSou a: Inici / Ajuntament / Sala de premsa / Notes de premsa / La Fira del Vi omple més de 13.000 copes durant el cap de setmana\nLa Fira del Vi omple més de 13.000 copes durant el cap de setmana\nMilers de persones han passat pel Celler i han pogut tastar algunes de les ampolles reconegudes enguany amb un Premi Vinari\nLa Fira del Vi omple cada any els voltants de El Celler (foto: Lali Puig)\nEls millors vins de Catalunya s’han pogut tastar aquest cap de setmana a l’entorn de l’antic Celler Cooperatiu de Rubí. La proposta, que es va estrenar el 2013 coincidint amb la inauguració de la reforma de l’edifici de César Martinell, s’ha consolidat any rere any, ja en forma de fira, com el primer esdeveniment col·lectiu on el gran públic pot tastar els vins guardonats als Premis Vinari. “Estem orgullosos d’aquesta fira i també de formar part de la família dels Premis Vinari. Rubí els va veure néixer i cada any som testimonis de com es van fent grans. A cada edició hi ha més Cellers que a l’edició anterior i cada any que passa el segell Vinari guanya en projecció i en prestigi. Ens consta que hi ha moltes ciutats que ens l’envegen, aquesta la fira. I ho entenc. De fires del vi n’hi ha moltes. Però només aquí, només a la Fira del Vi de Rubí, s’hi poden tastar els Premis Vinari”, ha dit l’alcaldessa durant la inauguració de la Fira. L’acte que ha tingut lloc dissabte a les 13 h també ha comptat amb la presència de Salvador Cot, editor Vadevi i Salvador Puig, director de l’Institut Català de la Vinya i el Vi (INCAVI).\nDurant tot el cap de setmana, s’han venut 13.077 tokens, la moneda que permetia tastar un vi de qualsevol dels cellers de la fira i 2.823 copes amb la imatge d’aquest any, però com de costum, molts visitants han fet servir copes d’altres edicions. 160 nens i nenes de totes les edats han passat per l’espai d’activitats infantils. L’oferta de tastos guiats també ha estat un èxit. Ester Bachs, directora tècnica dels Premis Vinari, ha dirigit dos tastos de vermut i dos de vins que enguany comptaven amb el suport de Bon Preu Esclat, nou col·laborador de la Fira. Bodegues Rosàs ha organitzat un tast a cegues i un tast per parelles. En tots els casos, els tastos van omplir l’aforament previst amb una vintena de persones per tast.\nLa música en directe ha tornat a ser una part indestriable de la Fira del Vi. La rubinenca Andrea Mir, Landry i la FM, Muddy Wine, Blues Guitar Party i els The Killing Hits han posat la banda sonora a la proposta.\n10 cellers premiats als Premis Vinari 2018 han format part de la fira: Bouquet d’Alella, Vinari de Bronze 2018 en la categoria de Blancs Joves, Castell d'Or, Vinari d'Or 2018 al Millor Escumós Jove i Vinari de Bronze 2018 en la categoria de Blancs Joves, Celler Biopaumerà, Vinari de Bronze 2018 de la DO Tarragona, Celler Xavier Clua, Vinari de Bronze 2018 dels Vins Dolços, Rancis i de Postres, Jaume Giró i Giró, Vinari de Plata 2018 dels Escumosos Reserva, Molí de Rué, Vinari de Plata 2018 Vins Dolços, Rancis i de Postre, Monastell, Vinari de Plata 2018 Escumosos d'Antigues Reserves, Pagos de Híbera, Vinari de Plata 2018 Vins Dolços, Rancis i de Postres, Vives d’Ambrós, que es va endur el premi especial al Millor Celler. Per primera vegada hi ha participat també un celler de vermut amb premi: el celler Padró i Família, que en els Premis Vinari dels Vermuts 2018 va aconseguir, entre d’altres, el Gran Vinari d’Or. A més, els establiments rubinencs Bodegas Rosàs i Vinalium també han tingut espai a la Fira i han donat a tastar vins del seu catàleg també guardonats als Premis Vinari 2018.\nPodeu consultar les millors imatges de la Fira del Vi a través del perfil de Facebook de l’Ajuntament de Rubí.


Pàgina 3 de 9 - El Blog Creativador - Fundació Privada per a la Creativació\nEls rols d'equip Belbin\nSaps quin paper juga cada un dels teus alumnes quan treballen en equip? La teoria dels Rols d’equip Belbin et permetrà realitzar l’equip ideal per a cada repte, gràcies a conèixer, utilitzar i gestionar les fortaleses i debilitats de cada membre.\nEls alumnes ens consciencien a fer un bon ús de l'aigua\nAvui 22 de març, en motiu del Dia Mundial de l’Aigua, dedicarem el post al consum i al malbaratament d’aigua per a conscienciar-nos de la importància de fer un bon ús d’aquest bé escàs.\nCreativation Challenge a TV3 (Espai Internet)\nDia de la Felicitat, coneguem les emocions\nEl dimarts dia 20 de març és el Dia Mundial de la Felicitat. Per aquest motiu, us proposem una activitat per a conèixer les emocions que sentim dia a dia i treballar amb elles.\nDes de la Fundació per a la Creativació, us volem presentar una nova modalitat de participació al projecte Creativation Challenge: el DIA DE LA CREATIVACIÓ.\nPer aquest dijous 8 de març, amb motiu del Dia Internacional de la Dona, us proposem una activitat de conscienciació entorn a la igualtat entre homes i dones.\n“Emprenedors versus robots”\nQuines professions deixaran d’existir al futur? Ningú no pot preveure quines feines hi haurà d’aquí a 50 anys, però, el que sí que sabem, gràcies al darrer informe del FEM, és que en els propers 5 anys 7,1M de feines podran ser substituïdes per robots.\nLes cames de la Vella Quaresma amaguen reptes creatius\nCom cada any, després de celebrar el Carnestoltes se’ns presenta a l’escola la Vella Quaresma, i amb ella arribarem a les vacances de Setmana Santa.\n"Escriure clar, parlar bé, saber dir que no: això cal ensenyar"\nEntrevista de La Vanguardia a Victoria Marsick, professora de professors. Ensenya a persones que han d’ensenyar alguna cosa a uns altres.\nDes de la Fundació per a la Creativació, us volem presentar un nou format de participació al projecte Creativation Challenge: la SETMANA CREATIVA. Es tracta d’una adaptació de la participació estàndard a Creativation Challenge amb un format reduït.\nPer a realitzar projectes a l'aula amb els alumnes és necessari disposar d'un mètode i de certes eines o dinàmiques que ens ajudin a cadascuna de les fases del procés. En aquest post parlem d'una eina molt útil per la fase d'investigar: Les preguntes clau\nÉs un mètode que serveix per generar idees innovadores dins d’una organització. Es tracta d’un procés composat per unes fases concretes i que focalitza especialment la seva atenció en l’usuari final del producte o servei que volem crear.\nLa plataforma per llançar Reptes Reals als alumnes de primària ja és una realitat. Diverses organitzacions plantegen els seus reptes perquè els nens i nenes els resolguin utilitzant la seva creativitat!\nEl dibuix com ajuda educativa\nCal tenir més en compte el dibuix com a mitjà de comunicació ja que la nostra ment treballa amb imatges per processar la informació. Per tant, ¿no és bona idea poder transmetre les idees amb dibuixos?\nGuanyadors Concurs Repte Real 2017\nJa està disponible l'anunci dels guanyadors del projecte "Resoldre un Repte Real 2017: Àmbit Lleure". Comproveu si heu estat una de les escoles guanyadores!\nLa Fundació per a la Creativació presenta Radikal Girona 17'\nRadikal Girona 17' serà una jornada que no deixarà indiferent a ningú i que ens servirà per entendre el món que vindrà d'una manera trepidant.\nCONSELL #6 Per desenvolupar la creativitat dels nens i nenes...: Que t'ho expliquin!\nIncentiva que t’expliquin el que s’imaginen. Pregunta’ls els detalls.\nCONSELL #3 Per desenvolupar la creativitat dels nens i nenes...: Fes-los descobrir altres mons\nDóna’ls l’opció de conèixer noves disciplines. Porta’ls a visitar un museu, a un concert de música o d’excursió per la natura.\nCONSELL #1 Per desenvolupar la creativitat dels nens i nenes...: Deixa'ls experimentar\nFomenta que tinguin iniciatives per tal que descobreixin les coses per ells mateixos.\nPer què és important estimular la creativitat dels nostres fills?\nCONSELL #4 Per desenvolupar la creativitat dels nens i nenes...: Proposa'ls petits reptes\nPlanteja’ls petits reptes, inventa’t un enigma, ajuda a resoldre’l, dóna’ls pistes, busqueu un tresor amagat…\nUna manera de sumar molt creativa d'una nena de 6 anys\nLes preguntes ens ajuden a descobrir o aprofundir en un tema. Les preguntes son fonamentals per a desenvolupar la creativitat. Tu et fas preguntes?\nFem pujar l'IPC\nQuin és l'IPC de la persona creativadora i perquè és important tenir-lo en compte i fer-lo pujar?


El transport a demanda es consolida a La Vall, compleix expectatives i ampliarà els seus serveis | Web oficial de l'Ajuntament de La Vall d'en Bas\nAvui durant el matí s’ha presentat a Can Trona el balanç dels nou primers mesos del transport a demanda (TAD) a La Vall d’en Bas.\nUn resultat que el consistori valora com un èxit, ja que durant aquest període no solament més de 3.600 persones han utilitzat els seus serveis, sinó que el sistema de transport a la demanda ha permès disminuir els quilòmetres per expedició a la meitat, optimitzant els recorreguts i obtenint així un estalvi del 50% en relació amb les emissions de CO₂ d’un servei regular.\nAquestes xifres, a part de servir per analitzar el funcionament del servei, ajuda a continuar treballant en la seva millora i adaptació a les necessitats de la població, sempre tenint en compte criteris de sostenibilitat i eficiència. En efecte, tal com ho ha anunciat la directora general de Transports i Mobilitat, Mercè Rius, durant aquest estiu es farà una prova pilot d’allargar el servei els caps de setmana. Segons els resultats que se n’extreguin al setembre, es valorarà si s’implementa durant la resta de l’any.\nUn sistema que s’ha integrat i acollit ràpidament en el territori\nRecordem que el mes de juliol de 2021 es va posar en funcionament el sistema de transport a la demanda (TAD). Les reserves d’aquest servei es poden fer a través de l’aplicació NE-MI de TEISA com a màxim mínim 15 minuts abans de l’hora de sortida prevista de la primera parada de la línia corresponent. Mitjançant l’app, i quan falten 15 minuts per la sortida del bus, el client rep confirmació de l’hora exacta de recollida, i disposa d’informació en temps real de la posició del vehicle i l’hora d’arribada a la parada escollida en la seva reserva. Les reserves també es poden fer per telèfon de dilluns a divendres feiners (8.00 h – 20.00 h).\nEn relació amb el nombre d’usuaris diaris, en aquests nou mesos la xifra mitjana s’ha situat en els 20 passatgers diaris. Aquesta mitjana, però, s’ha incrementat des del passat mes de març, arribant a les 26 persones per dia.\nCal destacar que el servei, durant aquest període, s’ha articulat al voltant de dues “hores punta”: al matí, de 8:10 a 10:00 h i, a la tarda, de 17:20 a 19:00 h, tot i que durant la resta d’hores del dia, la utilització del transport també és destacable.\nL’educació com un dels pilars d’aquesta iniciativa\nFer la transició cap a alternatives de mobilitat més sostenibles és una qüestió de canvi d’hàbits i una de les millors maneres de vehicular-ho és fent pedagogia. En paraules del mateix batlle, expressa que cal canviar el xip en relació amb la ‘cultura’ del cotxe, tan arrelada a tot arreu.\nTaula comarcal de mobilitat de la Garrotxa\nAquest matí, també a Can Trona, ha tingut lloc la Taula comarcal de mobilitat de la Garrotxa on també ha participat la directora general de Transports i Mobilitat de la Generalitat de Catalunya, Mercè Rius, aprofitant la seva visita a la Garrotxa. Un espai creat pel Consell Comarcal de la Garrotxa per tractar, de forma conjunta, els reptes en matèria de mobilitat i oferta de transport públic què hi ha avui dia al territori. A la taula també han assistit altres alcaldes de la comarca; el conseller comarcal de Mobilitat, Jordi Güell; el president del Consell Comarcal, Santi Reixach; l’operador de transport, Teisa; i, diversos càrrecs tècnics de la Generalitat.


Artristras - Escena Familiar\nVols conèixer millor les companyies i espectacles? Artristras\nLa Garriga+34 93.871.76.54 / +34 609.684.669artristras@artristras.comwww.artristras.com\nArtristras sorgeix de l’interès per la cultura tradicional i l’acció directa del teatre de carrer a la primavera de 1980. Els seus components provenen de diferents disciplines: arts plàstiques, escèniques, artesanals, etc., són la base de l’experimentació de tots els projectes. Durant els primers anys el grup utilitza el llenguatge bàsic de la joglaria i la Comèdia de l’Art. Aprofundeix en tècniques de teatre de carrer i, més tard, s’encamina cap a la introducció d’un teatre més visual i plàstic. El resultat és un llenguatge actual que aconsegueix la marca i l’estil personal del grup.\nParal·lelament a la creació d’espectacles, Artristras s’especialitza en el disseny i la posada en escena de muntatges puntuals per encàrrec. Carnestoltes, inauguracions i ambientacions estètiques tenen també la riquesa i la poesia de les imatges dels espectacles.\nTot el material utilitzat surt dels tallers de la companyia. Màscares, monstres, vestuari, objectes i escenografies són el resultat de la constant manipulació i investigació de materials.\nLa narrativa dels espectacles té com a base fonamental el desenvolupament del teatre visual. Aquest es veu reforçat per la música creada especialment per a cada situació i interpretada en directe per donar més força i interès a l’acció.\nA partir de l’any 1986 amb l’estrena d’Homoterm, el grup va ser conegut a Europa. Aquest espectacle es va convertir en un clàssic del teatre de carrer. Junt amb Orbe, Medusa i Pleniluni, Pluges d’estiu Artri-strada i Pandora, el grup ha participat en festivals internacionals de teatre i programacions culturals de països com França, Holanda, Alemanya, Anglaterra, Grècia, Polònia, Romania, Portugal, Bèlgica, Colòmbia, Brasil, els Estats Units i coproduccions a Turquia i Togo.\nNoctíluca Per a tots els públics Teatre multidisciplinar\nMedusa Per a tots els públics Teatre i arts de carrer\nPluges d'estiu Per a tots els públics Teatre, titelles, arts de carrer i música\nArtri-strada Per a tots els públics Teatre i arts de carrer\nEls petits més grans De 3 a 8 anys Titelles


Fundació Miranda :: Turisme del Berguedà\nTenim tres àrees d’actuació a les que dediquem el nostre esforç: La recuperació de cavalls procedents de maltractament, facilitant la seva vida en manada en grans espais naturals, i la divulgació de les seves necessitats i del seu benestar. La tasca social i cultural.\nAcompanyem processos de desenvolupament personal, educatius i formatius amb el suport i l’energia vital dels cavalls lliures. Connectem creativitat i natura com a recursos de salut, i tenim cura del patrimoni cultural dels espais on actuem.\nLa Custòdia del territori. Els nostres cavalls recuperats, viuen en plenitud pasturant diversos espais naturals de Catalunya segons l’època de l’any, i ajudant a millorar i conservar el territori i la biodiversitat. Tenim el compromís de protegir i millorar els boscos i les muntanyes que ocupem i en especial la finca seu de la Fundació a l’alt Berguedà on custodiem el bosc i la fauna amenaçada.\nActualment el nostre Santuari té cura de 50 cavalls, que viuen en plenitud, pasturant més de 1.000 hectàries en entorns privilegiats del nostre patrimoni natural.\nOrganitzen jornades entre cavalls lliures, retirs i treballs personals. Campaments d’estiu i Transhumància.\nAdreça: Pla de l’Orri, s/n\nPoblació: Castell de l'Areny\nTelèfon: 93 102 30 68 // 672 608 000\nAdreça electrònica: cavalls@fundaciomiranda.org\nPàgina web: www.fundaciomiranda.org\nServeis inclosos: Experiències sanadores amb cavalls: jornades, estades i retirs enfocats a donar suport a les persones.\nAdherits al compromís de sostenibilitat Biosphere.\ndissabte, diumenges i festius, de 10 a 16h.


La Mediateca. La mirada dels altres - El despertador\nLa Mediateca és un espai que volem dedicar a compartir la mirada dels altres sobre la nostra feina i filosofia de treball.\nUna oportunitat de mostrar-nos a través de la visió de companys i companyes de viatge amb qui hem compartit una part de trajecte, o que han confiat en nosaltres per dinamitzar diferents espais, activitats i/o esdeveniments.\nGràcies a totes les persones que ens doneu l’oportunitat d’explicar-nos i mostrar-nos a través dels vostres canals de comunicació.\nEL RECULL DE LA MEDIATECA\n“El projecte d’El despertador i de l’IEEE” al programa Som Emprenedors de Ràdio Mollet. Entrevista a Anna Soriano, codirectora d’El despertador i de l’Institut Ecologia Emocional Espanya. Data: 26 de gener de 2022.\n(fes clic a la imatge per escoltar l’àudio)\n“El projecte d’El despertador” al programa Som Emprenedors de Ràdio Mollet. Entrevista a Jordi Muñoz, fundador d’El despertador i codirector de l’Institut Ecologia Emocional Espanya. Data: 15 de desembre de 2021.\n“La tornada a la rutina” a l’Actual.cat. Entrevista a Isabel Cordón, coach i coordinadora pedagògica de l’Institut d’Ecologia Emocional España, sobre com tornar a la quotidianitat de la manera més sostenible.\nEntrevista a Jordi Muñoz, codirector i fundador d’El despertador i codirector de l’Institut d’Ecologia Emocional Espanya. Fundació Oncològica Enriqueta Villavecchia.“Les persones som música. Cada persona té la seva pròpia ISO (Identitat Sonora), que és única i intransferible en tant que va lligada a la història de vida de la persona i a la seva sensibilitat”\n“Las ‘soft skills’, claves para la Formación Profesional del presente y del futuro”. La Vanguardia es fa ressò dels tallers que duem a terme als alumnes de cicles formatius per a gestionar les seves emocions en entorna laborals. En parla en Quim Chico, col·laborador d’El despertador qui ofereix aquests tallers. 25 de febrer de 2021.\nEntrevista en el espacio Auténticamente Human@s. Maria Elena Bracho, des del seu projecte The Total Self Coaching, conversa amb Jordi Muñoz, coach i musicoterapeuta, codirector i fundador d’El despertador, a partir de vivències personals, sobre la vulnerabilitat com a camí d’apoderament cap a la nostra autenticitat més genuïna i perfectament imperfecta. 19 de febrer de 2021.\n“La fatiga pandèmica ens lleva la gana i la son” , l’Actual.cat\nEn aquesta entrevista al nostre company Jordi Muñoz, coach i recreador personal ens explica què és el síndrome de burnout, la seva gestió i l’experiència que acaba de viure en primera persona.\nData: 29 de gener de 2021\n“La Naturaleza de Jordi Muñoz” , Experientia.\nEn aquesta entrevista al nostre company Jordi Muñoz, coach i recreador personal sobre el projecte El despertador i la seva trajectòria.\nData: 02 de desembre de 2020\n“Un dels grans aprenentatges és adonar-nos que no ho podem controlar tot”, L’actual.cat\nEn aquest article la nostra companya Anna Soriano, psicòloga i coach, repassa algunes de les claus per ajudar les famílies a gestionar emocionalment la tornada a l’escola.\n(Fes clic a la imatge per llegir l’article)\nEmprendre un viatge per trobar feina, La Vanguardia\nLa Vanguardia es fa ressò del servei de coaching laboral virtual que El despertador ofereix en el si del Programa Skills del TecnoCampus. En parla amb la nostra companya Maricel Ruiz, qui ofereix el servei amb els i les joves.\nData: 20 de maig de 2020\nCom gestionar el postconfinament\nEl programa L’actual de Ràdio Castellar del Vallès entrevista Jordi Muñoz, coach i recreador personal, per Instagram Live per conversar sobre: Com podem gestionar el postconfinament.\nData: 7 de maig de 2020\n(Fes clic a la imatge per veure l’entrevista)\nEntrevista a Jordi Muñoz, fundador d’El despertador\nLa coach Juliana Vargas entrevista Jordi Muñoz, coach i recreador personal, sobre la importància del lideratge per despertar i connectar amb la pròpia vocació.\n(Fes clic a la imatge per llegir l’entrevista)\nUna brúixola per entrar al mercat laboral, La Vanguardia\nEl programa SKILLS del TecnoCampus vol ajudar els i les estudiants a adquirir, desenvolupar i identificar habilitats i competències per augmentar la seva ocupabilitat a través del servei de coaching laboral, liderat per El despertador, en què els/les participants incrementen la seva confiança i identifiquen el seu propi potencial, les seves competències, a través de l’autoconeixement i del reconeixement de tot el valor que poden oferir.\nEs fa ressò del programa i del servei la periodista Laura Andrés Tallardà en aquest article per a La Vanguardia.\nTeam building o com aconseguir equips més motivats, programa de ràdio ‘Connectats’ de Ràdio Castellar\nConnexió, Confiança, Comunicació, Coimplicació i Creativitat. El programa Connectats en parla amb en Jordi Muñoz, fundador i codirector d’El despertador, coaching i recreació personal.\nData: 27 de gener i 3 de febrer de 2020\n(Fes clic a la imatge per escoltar les entrevistes)\nKit d’orientació per trobar feina, Ràdio Castellar\nPetita entrevista amb Anna Soriano, psicòloga, coach i codirectora d’El despertador, sobre el curs ‘Kit bàsic d’orientació’ que es du a terme al Club de feina de Castellar del Vallès, i les eines i metàfores amb què es treballa aquest taller per acompanyar les persones en recerca de feina.\nData: 26 de setembre de 2019\n(Fes clic a la imatge per escoltar l’entrevista)\nExplorant els recursos a la recerca de feina, notícia de L’actual.cat\nEl diari digital ‘L’actual’ es fa ressò en aquesta notícia del curs ‘Kit bàsic d’orientació’ que el nostre company Jordi Esqué condueix al Club de feina de Castellar del Vallès. L’Anna Soriano, codirectora d’El despertador, explica amb quines eines i amb quina metàfora es treballa aquest taller que vol dotar de recursos les persones que es troben en recerca de feina.\n(Fes clic a la imatge per llegir la notícia)\nLa FECEC organitza la primera formació per a voluntaris i voluntàries d’acompanyament en l’àmbit oncològic amb experiència, notícia al web de la FECEC\nLa FECEC juntament amb la Federació Catalana de Voluntariat Social (FCVS) han organitzat el passat 2 de juliol la primera edició de la càpsula formativa per a voluntaris/àries d’acompanyament en l’àmbit oncològic, la qual ha estat dissenyada i dinamitzada per Jordi Muñoz, codirector d’El despertador.\nData: 4 de juliol de 2019\nXerrada inaugural a la Setmana de l’Orientació Educativa ‘Tria la Via’ d’Alella, notícia (vídeo)\nEn Jordi Esqué, de l’equip d’El despertador, dóna el tret de sortida a la Setmana de l’Orientació Educativa Tria la Via, organitzada per l’Ajuntament d’Alella, amb la xerrada inaugural al voltant de la pregunta ‘Què vull ser o què vull fer de gran?’.\nLa Setmana de l’Orientació Educativa, Tria la Via, té l’objectiu de facilitar al jovent i les seves famílies informació de tot el ventall d’itineraris formatius que tenen a l’abast per tal de continuar el camí formatiu i professional.\nData: 18 de febrer de 2019\n(Fes clic a la imatge per veure el vídeo)\nLa Fundación Bertelsmann i El despertador signen un acord per a la realització de tallers d’orientació, nota de premsa de F. Bertelsmann\nLa Fundación Bertelsmann i El despertador signen un conveni de col·laboració per promoure la realització de tallers d’orientació per a famílies a empreses que formen part de l’Aliança per a la FP Dual a Catalunya.\nLa col·laboració entre la Fundació i El despertador es va iniciar el 2017 amb la creació conjunta de tallers d’orientació per a famílies adreçats a treballadors i treballadores d’empreses de la xarxa de l’Aliança. Algunes de les empreses que ja han rebut aquests tallers són: Zurich, TMB, Agbar o Lidl.\nGran èxit de la Jornada d’Orientació Laboral, Institut de Premià de Mar\nL’equip d’El despertador dissenyem i dinamitzem la jornada Un viatge a l’univers laboral, organitzada per l’Ajuntament de Premià de Mar amb l’alumnat de post-obligatòria de l’Institut. Prop de 400 alumnes s’han beneficiat d’uns tallers que, plantejats de manera lúdica, participativa i reflexiva, han servit per orientar-los en la cerca de feina.\nAl canal de Youtube de l’Institut de Premià de Mar trobareu enregistrades tant la presentació com la cloenda de la jornada, a càrrec de Jordi Muñoz, codirector d’El despertador.\nLes claus per afavorir el diàleg familiar, per a Family CaixaBank\nL’elevat ritme de vida que portem fa que a les famílies els costi trobar temps per facilitar el diàleg. En aquest vídeo, l’Anna Soriano, codirectora d’El despertador, recomana algunes claus per facilitar al màxim l’aparició de moments per compartir experiències entre els membres de la família.\nData: 19 setembre de 2018\nIII Jornada d’Orientació Professional a Barcelona, organitzada per Barcelona Activa\nLa III Jornada d’Orientació Professional, organitzada per Barcelona Activa, ha ofert un espai de reflexió entorn als factors clau que intervenen en el moment de l’orientació al llarg de la vida i models, mètodes i recursos que s’estan portant a terme per acompanyar la persona durant aquest procés.\nL’Anna Soriano, codirectora d’El despertador, ha participat a la taula dedicada a Noves eines i metodologies aplicades a l’orientació professional on ha compartit l’experiència d’acompanyament que oferim al servei de coaching laboral per a joves. En aquesta taula també hi han participat l’Oriol Ripoll, expert en gamificació, la Neus Benages, que ha aportat la seva experiència en orientació laboral a través del visual thinking, i de l’Ana del Pino, amb la seva experiència amb el mindfulness. A partir de les 2:20:35.\nData: 14 de juny de 2018, a l’Auditori de Barcelona Activa\nConferència de Mercè Conangla | Emocions, àtoms d’eternitat: Un viatge amb l’Ecologia Emocional\nMercè Conangla, creadora del model Ecologia Emocional va presentar la ‘IX Edició del Màster Ecologia Emocional’, acompanyada del testimoniatge d’alumnes i professors com l’Anna Soriano, codirectora d’El despertador, que actualment també forma part de l’equip docent del Màster, i explica com va ser la seva experiència, primer com a alumna, i ara com a acompanyant de les i els alumnes de primer any. A partir del minut 54’30.\nData: 18 de maig de 2018, a la Casa del Llibre de Barcelona\nEl mirador, de Xip/TV i Mataró Ràdio (Mataró Audiovisual)\nPer què dipositem expectatives de felicitat en les vacances? En quins altres moments ens podem sentir “de vacances”? El nostre company Jordi Muñoz, coach, recreador personal i musicoterapeuta, proposa algunes claus en una conversa amb el periodista Pep Andreu al programa ‘El mirador’ de Mataró Audiovisual.\nLa conversa té lloc els últims 10 minuts del programa, al minut 110.\nData: 28 de març de 2018\nViure des de l’essència, RN d’Andorra i Ràdio Estel\nLa periodista Glòria Montasell entrevista Anna Soriano, psicòloga especialitzada en ecologia emocional, a l’espai “Amb veu de dona”.\nA partir del minut 39’40.\nData: 20 de març de 2018\nInterconexiona, Espacio editorial (Youtube)\nMireia Gargallo i Paqui Cano entrevisten Jordi Muñoz a l’espai editorial, on presenta el llibre ’21 días para cambiar tu vida’, coescrit amb Mauro Cavaller.\nEl llibre és una guia vivencial per fer un viatge: el viatge de la transformació. Actualment també existeix en format curs online.\nData: 19 de març de 2018\nEntrevista a Jordi Muñoz, coach, recreador personal i musicoterapeuta que parla de l’organització que codirigeix, de l’origen i les activitats que actualment realitza.\nL’entrevista comença a partir del minut 75’30.\nNotícia sobre la presentació de la 2a edició del projecte Mentoring Laboral impulsat per l’Ajuntament de Viladecans en col·laboració amb l’Ajuntament de Sant Climent de Llobregat i que forma part de les accions de la Diputació de Barcelona per a la dinamització del mercat de treball. El projecte compta amb l’assessorament tècnic i la facilitació d’un equip d’El despertador format per Anna Soriano (a la dreta en la imatge), Maricel Ruiz i Gisela Oliva.\nEnguany el projecte afronta el repte de seguir treballant per consolidar un model competencial propi: integrador i consensuat amb les persones en desocupació, els serveis de RRHH de les empreses participants i els i les tècniques municipals d’ocupació i agents del tercer sector que en formen part.\nPrograma Skills – TecnoCampus Mataró\nArticle de Laura Andrés Tallardà per a La Vanguardia sobre el Programa Skills de TecnoCampus Mataró, que vol facilitar la transició entre les aules universitàries i l’àmbit professional. Amb la participació de Jordi Muñoz, codirector d’El despertador, i cocreador i facilitador del Programa.\nData: 4 de novembre de 2017\nEl servei de Coaching laboral per a joves de Barcelona Activa\nEntrevista amb Anna Soriano, codirectora d’El despertador i formadora del servei de coaching laboral a Barcelona Activa, i l’Emma Estellés, estudiant de Batxillerat i participant d’un dels grups de coaching laboral per a joves.\nData: 28 de juliol de 2017\nCan Calderon, centre de promoció econòmica de l’Ajuntament de Viladecans, treballa amb el Mentoring Laboral per a la inserció professional.\nL’equip d’El despertador formem part d’aquest projecte que té com a objectiu facilitar la inserció laboral a través del desenvolupament competencial per tal de millorar l’ocupabilitat de persones de més de 45 anys que estiguin a l’atur. Una altra línia de treball se centra en la formació a empreses que volen millorar la gestió dels seus recursos humans.\nData: 14 desembre de 2016\nPots ampliar la informació en aquesta notícia d’El Periódico:\nCan Calderon trabaja en Viladecans con el Mentoring Laboral para la inserción profesional\nPrograma: La nit dels ignorants, de Catalunya Ràdio\nA partir del minut 32’40, entrevista amb Jordi Muñoz, codirector d’El despertador, que comparteix la seva experiència com a voluntari col·laborant amb diverses organitzacions i en diferents països. Un relat que dóna a conèixer el naixement d’El despertador.\nData: 31 d’agost de 2016\nEl TQE és la proposta educativa disruptiva per Tercer i Quart d’ESO de Jesuïtes Educació (que dóna continuïtat a la NEI). Els educadors que la lideraran a partir del setembre del 2016 s’han constituït com un equip d’alt rendiment durant les 450 hores del PIEP4, el Programa d’Incorporació a l’Experiència Pilot. Compartim un taller amb el grup per potenciar el lideratge i la cohesió d’equip.\nData: 8 de juliol de 2016\nEl servei de Coaching laboral de Barcelona Activa\nEntrevista amb Anna Soriano, codirectora d’El despertador i facilitadora del servei de coaching laboral a Barcelona Activa.\nData: 18 de maig de 2016\nEl coaching laboral, sinònim d’èxit en la cerca de feina\nL’Anna Soriano i en Jordi Esqué, codirectora i coach i formador d’El despertador, respectivament, dinamitzen l’acte de Barcelona Activa on es fa balanç dels resultats de l’any del Servei de coaching laboral, programa que aconsegueix que el 60% de participants trobi feina.\nData: 18 d’abril de 2016\nAmplia la informació a El Digital DBarcelona\n‘Hay que enamorarse de uno mismo para enamorar al mundo’, Jordi Muñoz\nEntrevista amb LeCool Barcelona\nData: 26 de maig de 2016\n(Clica la imatge per llegir l’entrevista)\nBarcelona Treball Joves a la Fira d’ocupació UPF Feina 2015\nEn Jordi Muñoz, codirector d’El despertador, ens explica com ajuda Barcelona Activa als joves a buscar feina i què és el que valoren les empreses dels candidats.\n#SunMoment de Protextrem\nEn Jordi Muñoz i en Mauro Cavaller, d’El despertador, dinamitzen l’esdeveniment #SunMoment organitzat per l’empresa farmacèutica Ferrer amb motiu de la presentació dels nous protectors solars Protextrem.\nData: 13 d’abril de 2013\n¿Quién manda en mi vida?, reportatge de Borja Vilaseca a El País Semanal\nAmb participació de Jordi Muñoz, codirector d’El despertador\nData: 3 de gener de 2010\n(Clica la imatge per llegir el reportatge)\nTagged as: aparicions, article, clipping, diari digital, entrevista, mediateca, premsa, ràdio, recull de premsa, reportatge


Ràdio Tordera – Les depuradores d’Àgora Park i Terra Brava estaran funcionant al 2020\nLes depuradores d’Àgora Park i Terra Brava estaran funcionant al 2020\nfebr. 07, 2019Medi ambient, Política\nL’Alcalde de Tordera, Joan Carles García va anunciar al ple municipal del passat dijous 31 de gener que les depuradores d’Àgora Park i Terra Brava estaran llestes per funcionar al 2020. Després d’una reunió de l’alcalde i la regidora Toñi García amb el president del Consell Comarcal es preveu aquest retard de l’inici de les obres.\nAquest canvi en els terminis és degut a que s’està millorant l’estructura i sistema de les depuradores, sobretot la d’Àgora Park. Els tècnics del consell comarcal havien vist que aquests models no podrien suportar tot el filtratge de la urbanització quan estigui al 100%. Ho explicava l’alcalde de Tordera, Joan Carles García.\nL’Ajuntament de Tordera i el Consell Comarcal asseguren que aquests retards no canvien en cap moment que aquestes depuradores es construeixin a Tordera.\nEls alumnes de 3r d'ESO de l'institut Tordària ens expliquen què és un punt SIGRE Hisenda reclamarà els diners desgravats de les donacions a fundacions d’escoles concertades. La mesura no hauria d’afectar a les famílies de les escoles Vedruna i Brianxa


L’experiència d’Iona Fernández al programa “Joves i Ciència” | Escola Pia Terrassa\nL’experiència d’Iona Fernández al programa “Joves i Ciència”\nPublicat a 08/10/2021 08/10/2021 per Redacció\nL’Iona Fernández és una dels trenta alumnes seleccionades a tot Catalunya per a participar del programa “Joves i Ciència”. Una experiència que dura tres anys i que ja ha començat amb una estada al Mónnatura Pirineus. Li hem demanat a l’Iona que ens expliqui de primera mà les seves vivències:\nAquest curs vaig ser seleccionada per formar part del programa Joves i Ciència finançat per la Fundació la Pedrera (Academy of Science). Aquest programa pretén apropar la ciència actual als joves amb vocació científica i oferir-los oportunitats d’aprendre i de relacionar-se amb grups d’investigació d’alt nivell. És un programa molt competitiu amb una durada de 3 anys, on enguany van seleccionar 30 alumnes de 4t ESO de tot Catalunya.\nEn la meva primera estada d’aquest estiu vaig estar 15 dies a Mónnatura Pirineus (Planes de Son), en què vaig especialitzar-me i endinsar-me en el projecte de “Biologia Molecular: des de l’enginyeria genètica fins a les nanomàquines”. Va ser molt divertit perquè van ambientar el projecte en les històries de Harry Potter (jo era de la casa CRISPR-Cas/Hufflepuff). Un equip de 5 investigadors internacionals ens van donar classes i vàrem fer un munt de pràctiques. Ha estat una experiència fantàstica i enriquidora. Vam aprendre moltes coses sobre el Dogma central de la biologia molecular, sobre l’ADN, què és una PCR, electroforesis, la seqüenciació SANGER i NGS, el paper de les proteïnes, les eines per a l’edició de gens (CRISPR-Cas, premi nobel 2020, i els enzims de restricció), vam aprendre molt sobre la problemàtica dels superbacteris i sobre els bacteriòfags (virus modificats genèticament que només eliminen a bacteris nocius).\nA Mónnatura hi ha un laboratori molt gran i vaig fer pràctiques molt interessants, vaig extreure el meu propi ADN, identificar bacteris de fulles de l’entorn (fent una pcr, electroforesis i seqüenciació), també vaig mirar la resistència dels bacteris a antibiòtics, vaig aconseguir bacteris fluorescents, obligant-los a produïr la green fluorescent protein. A més vam fer bioinformàtica, desenvolupant programes per aconseguir recrear el procés de transcripció i traducció (amb PYTHON) i vam imprimir proteïnes amb 3D.\nAra bé, la part més bonica va ser poder compartir aquells moments científics i no científics amb els companys/es que vaig conèixer, que són tots uns bons amics. També m’emporto un bon record dels jocs de taula, els nostres concerts de música, els riures i les bromes…\nGràcies “ministres de la màgia molecular” per aquesta experiència.\nAquesta entrada va ser publicada a ESO, General i etiquetada Catalunya, Ciència, ESO.


THE BORDERLINE MUSIC\t(TBM0168CD 02)\nJulia Martín (Julia Aguilar Martín, 1987) és una cantant, compositora i actriu malaguenya. Llicenciada en Interpretació Musical per l'Escola d'Art Dramàtic de Màlaga, i acabant els seus estudis a Rennes, França. Des de nena va rebre formació musical i de cant, i sempre ha estat molt relacionada amb el món de l'art. En acabar els seus estudis es va traslladar a Londres, on va viure durant dos anys. Allí va treballar en un estudi musical i va conèixer a Des Marks, qui es va convertir en la seva mà dreta en el món de la música i el va posar en contacte amb la música jamaicana. A Londres va començar també la seva trajectòria com a compositora i allí va compondre gran part del seu repertori.\nDe tornada a Màlaga, Julia Martín va començar cantant al carrer i més tard va treballar amb diverses bandes en diferents formats, en principi fent versions de grans clàssics de la música Jazz, R & B i Soul principalment. Més tard s'interessa pel "Live Looping", tècnica que utilitza en els seus concerts, loopeando sons, modificant la veu, samplejant sons, beatbox, gravant instruments etc ... i així ha anat desenvolupant i creant les seves pròpies composicions.\nAra ens presenta el seu primer àlbum, SUPERREAL, compost i escrit íntegrament per l'artista malaguenya, compte de nou cançons amb col·laboracions de Elphomega, Gordomaster, Des Marks ... L'àlbum gira entorn del Pop / R & B / Hiphop, encara que a ella li agrada definir la seva música com "daily music" (música diària), ja que en funció de la situació, el moment i vivències seva música va variant encara que sempre dins de la seva essència. En ell, Julia Martín posa música i veu a les seves pròpies experiències vitals.\nFreedom / Your Love Is Not Good\nEat the Mic (Bonus Track)


JxCat culmina la seva fundació amb la confrontació amb l'Estat com a eix principal - Diari de Girona\nJxCat culmina la seva fundació amb la confrontació amb l'Estat com a eix principal\nEl partit de Carles Puigdemont avala la doble militància fins que hi hagi enfrontament electoral amb el PDeCAT i aposta per la mediació internacional\nCarles Puigdemont i Lluís Puig intervenint en el congrés fundacional de JxCat. jxcat\nJxCat culmina aquest cap de setmana la seva fundació com a partit. La formació de Carles Puigdemont va votar al llarg d'ahir les ponències organitzativa i política, on destaquen els seus eixos principals. Junts aposta per la confrontació contra l'Estat per forçar una negociació o assolir la independència unilateralment. Si l'independentisme supera el 50% de vots a les properes eleccions al Parlament, JxCat vol sol·licitar la intervenció de la Unió Europea per forçar un referèndum acordat, tal com va avançar l' Ara. El partit avalarà la doble militància fins que hi hagi confrontació electoral. És a dir, els associats del PDeCAT podran mantenir el doble carnet fins que el partit de David Bonvehí es presenti als comicis.\nEl congrés fundacional de Junts, que va començar el 25 de juliol, va acabar ahir amb la votació de les dues ponències. Puigdemont, la vicepresidenta Elsa Artadi i el president del Congrés, Lluís Puig, clouran l'assemblea telemàtica avui al matí. El partit compta, a hores d'ara, amb més de 4.000 afiliats.\nEls equips de les dues ponències es van centrar en la transacció de les esmenes els darrers dies, fins al punt que no en va arribar cap de viva a la votació d'ahir. La ponència organitzativa havia rebut unes 750 propostes de les bases, i la política unes 800 més. Una de les esmenes rebutjades proposava l'aixecament de la suspensió de la DUI. Dels textos d'aquesta última ponència més ideològica en destaca la via internacional.\nJunts «considerarà la possibilitat de sol·licitar la intervenció de la UE per forçar un referèndum acordat», en cas que l'independentisme superi el 50% de vots a les properes eleccions -previstes pel 14 de febrer-, segons el document polític. Junts considera clau el paper que pugui tenir el Consell per la República a escala internacional.\nPuigdemont ja va assenyalar el camí des de Prada del Conflent, aquest agost, quan va apostar per la «confrontació intel·ligent». Una estratègia que també va reiterar el president inhabilitat, Quim Torra, durant el seu discurs al ple monogràfic del Parlament d'aquesta setmana.\nLa ponència política del partit es basa precisament en la «confrontació» per forçar l'Estat a una «negociació real». El document destaca que l'estratègia ha de ser sempre «pacífica, no-violenta i democràtica». El text polític també admet que és «convenient» ampliar la base social sobiranista, però adverteix que cal prioritzar la «confrontació». Per JxCat, aquesta estratègia ha de forçar l'Estat a acceptar un referèndum o, si no, a culminar la independència per la via unilateral.\nDoble militància i primàries\nDe moment, un associat o associada del PDeCAT -o qualsevol altre partit- podrà mantenir el carnet i, alhora, ser militant de Junts. La formació de Puigdemont permetrà la doble militància fins que hi hagi una «confrontació electoral». Encara no està decidit si les primàries serviran per escollir només els caps de cartell de les quatre demarcacions, o el total de les llistes electorals.\nSi Puigdemont optés a ser el candidat, caldria veure si se sotmetrà a primàries la votació per escollir el número dos, que seria el nom «efectiu» per optar a la presidència de la Generalitat. De moment el conseller de Territori, Damià Calvet, i la líder de Junts a Madrid, Laura Borràs, ja han confirmat la seva intenció de presentar-se a les primàries. L'exconsellera és l'aposta del president inhabilitat, Quim Torra, i manté bona sintonia amb Waterloo. També es mantenen diversos noms a la travessa, com els consellers Ramon Tremosa i Jordi Puigneró, o l'alcaldessa de Girona, Marta Madrenas.\n5 Sánchez promet «fermesa» i la «devolució immediata» dels immigrants que han entrat a Ceuta


Figueres porta la gamma alta de 7 pisos a plaça. - Empordà\nActes del 19è aniversari\nFigueres porta la gamma alta de 7 pisos a plaça.\nEls liles han dut a plaça tres castells de gamma alta de 7, el 3d7 amb agulla, el 5d7 i el 4d7 amb agulla\nEMPORDA.INFO 05.10.2015 | 10:23\n5d7 CCF - Sònia Guillem\nLa Colla Castellera de Figueres ha acabat amb la millor actuació de l'any i una de les millors actuacions possibles dins la gamma de 7 pisos. Els liles han dut a plaça tres castells de gamma alta de 7, el 3d7 amb agulla, el 5d7 i el 4d7 amb agulla.\nL'actuació d´aquest diumenge va començar amb 4 pilars de 4 d'entrada.


Van Gaal tornarà a comptar amb Kluivert\n15 juny 2021 01:33\nDesprés dels dos positius empats aconseguits a Old Trafford i al Bernabéu davant el Manchester i el Reial Madrid el F.C Barcelona mirarà de reafirmar davant el seu públic aquesta bona ratxa al partit que disputarà contra el Celta de Vigo.\nEl tècnic blaugrana Louis Van Gaal ha anunciat que no introduirà molts de canvis a l'equip respecte l'onze que va empatar a Madrid.\nD'aquesta manera, Luis Enrique tornarà a jugar al lateral dret, tot i que està clar que no és el seu lloc al camp. Quant a la demarcació de davanter centre sembla que el tècnic holandès comptarà amb Patrick Kluivert per la tasca de fer gols, deixant una altra vegada Sonny Anderson a la banqueta, a pesar que el brasiler està demostrant estar en bona forma. Van Gaal continua sense poder comptar amb Guardiola ni Celades, amb el que és possible que Givanni faci d'organitzador. El Celta, per la seva banda, gairebé no presentarà novetats respecte dels darrers partits fets fins ara.


Parets pren mesures preventives per la propagació del mosquit tigre - Parets del Vallès\nPortada > Actualitat > Notícies > Parets pren mesures preventives per la propagació del mosquit tigre\nParets pren mesures preventives per la propagació del mosquit tigre\nAquests darrers mesos l’Ajuntament ha realitzat la campanya de vigilància i control i demana col·laboració a la ciutadania\nEl passat mes d’abril l'Ajuntament de Parets va iniciar la campanya de vigilància i control dels mosquits tigre. Els tècnics municipals han fet tractaments amb larvicides per evitar la propagació d'aquests insectes. Les actuacions s’han concentrat en els punts on hi ha aigua estancada, principalment als embornals, però també als estanys, basses o pous públics del municipi. El mosquit tigre s'ha adaptat perfectament al medi urbà i pon els ous a l'interior de qualsevol lloc de petites dimensions que contingui aigua durant un mínim de deu dies.\nEn concret, els tractaments s’han aplicat a quinze espais tipificats com a zones de risc: el passeig de la Riera Seca, la plaça de la Salut, la plaça de Sant Miquel, Can Berenguer, la plaça d'Espanya, el parc del Sot d'en Barriques, la plaça dels Gegants, la plaça del Mirador de Gallecs, el camí de Can Riera, Cal Jardiner, la plaça de Mossèn Pere Batlle, el parc La Linera, Ca n'Oms, el parc del Cementiri i el Cementiri Municipal. L'any passat, els tècnics municipals van detectar aquests punts com zones de proliferació de mosquits tigre i preveuen que el mapa no canviï gaire. Tot i això, aquests mesos s’ha fet un seguiment de l'evolució dels mosquits a Parets.\nLa presència del mosquit és molt molesta pel nombre tan elevat de picades que causen els exemplars femella. Aquest mosquit té la capacitat d'actuar com a vector (transmissor) d'algunes malalties, com les produïdes pels virus Chikungunya, dengue i Zika. A Catalunya s'han detectat casos importats d'aquestes malalties. Tots ells tenen antecedents d'haver viatjat a zones endèmiques com són el sud-est asiàtic, l'Àfrica o el Carib i d'haver estat picats per mosquits durant la seva estada.\nCom prevenim la presència del mosquit tigre?\n- Buideu, i poseu sota cobert o capgireu, tots els objectes i contenidors on es pugui acumular aigua.\n- Eviteu que es tornin a omplir els elements fixos que no es poden retirar, mantenint-los secs i tapats amb una tela o malla de 2 mm de mida màxima.\n- Renoveu abeuradors, dues vegades cada setmana, com a mínim.\n- Manteniu netes de restes vegetals les canaleres de recol·lecció d'aigua de les teulades i els embornals dels patis.\n- Manteniu les piscines en condicions higièniques i sanitàries mitjançant els tractaments de l'aigua adequats.\nCom evitem les picades?\n- Instal·leu tela de mosquitera en finestres per impedir el pas dels mosquits.\n- Porteu roba de màniga llarga, pantalons llargs (millor si són de color clar) i mitjons.\n- Limiteu les activitats a l'exterior a les hores de més activitat del mosquit.\n- Si opteu per l'ús de repel·lents per a la pell, cal tenir en compte les indicacions del producte.\n- Amb una picada de mosquit tigre cal actuar, en general, com en la resta de picades de mosquits. En aquest sentit, cal rentar i desinfectar bé la zona de la picada i tractar-ne els símptomes. En el cas d'efectes més greus consulteu al metge de capçalera.\nArxivat a: Salut


Notícies :: Concerts :: Violí i trompa, combinació guanyadora a El Primer Palau | Agenda de concerts i actualitat de música clàssica i òpera\nViolí i trompa, combinació guanyadora a El Primer Palau\nDilluns 15 Octubre 2018\nDins el cicle d'enguany d’El Primer Palau "Descobrint joves talents" tindrem l'oportunitat de gaudir, el dilluns 22 d’octubre, d’un altre doble concert. D'una banda, el violinista Bernat Prat ens oferirà la Partita per a violí BWV 1004 de Johann Sebastian Bach, i d'una altra l'Adrián Díaz Martínez ens oferirà diverses obres per a trompa -de Jane Vignery, Richard Strauss i York Bowen- acompanyat de la pianista Ikuko Odai. Un concert amb dues parts ben contrastades i amb el permanent interès de descobrir aquests joves intèrprets amb música de qualitat.\nL'encant evident de la Partita número 2 en Re menor BWV 1004 de Bach resideix fonamentalment en la capacitat de transmetre els diferents estats d'ànim associats als cinc tipus de moviments que la componen: Allemanda, Corrente, Sarabanda, Giga i Ciaccona. La desproporció en la durada del darrer moviment, d'uns quinze minuts, en comparació a la dels altres moviments, tots ells de menys de 5 minuts amb un segon moviment que no arriba als tres, fa que aquesta Ciaconna sigui habitualment l'únic moviment del qual es parla d'aquesta obra, però seria injust no parar atenció en la brillant presentació del violí en l'Allemanda, que ens diu molt del caràcter de l'intèrpret: la seva tendresa, el seu dramatisme i el seu lirisme ens permeten endinsar-nos en el particular món espiritual de la música de Bach. El segon moviment, el més curt, és una dansa alegre d'aparença senzilla, encara que dominada per una alternança en el fraseig que bé podria ser interpretada com a una cançó amb dos protagonistes. La Sarabanda constitueix el descans de la dansa anterior, un punt de reflexió i pau espiritual, que dóna pas a l'amable Giga, un joc musical amb el qual és difícil evitar el fet de voler ballar. Tots quatre moviments estan representats en el cinquè, que repeteix alguns del tems suggerits en els anteriors amb una exposició en variacions. Es tracta del moviment de més durada escrit per Bach en les seves partites i sonates, i també del més difícil d'interpretar amb una alta exigència tècnica, que fa que sovint acabi formant part dels exàmens dels estudis de violí arreu del món. A bastament arranjat per a diferents instruments -fins i tot per a orquestra- al llarg del temps, la seva execució aïllada potser deixa coixa la bellesa de l'obra sencera tal com la va concebre el genial compositor d'Eisenach.\nEns l'oferirà el violinista de Capellades Bernat Prat Sabater, membre del Cosmos Quartet juntament amb Helena Satué, Lara Fernández i Oriol Prat. Un al·licient de la seva interpretació serà el de poder escoltar el violí del lutier barceloní David Bagué, de l'any 2011.\nLa Sonata per a trompa i piano Op. 7 (1948) de Jane Vignery sorprendrà qui no la conegui pel seu llenguatge i la seva capacitat de transmetre a través d'aquest instrument tota una gamma d'emocions, de marcat caràcter optimista en la repetició del tema amb el qual comença l'obra. Jane Vignery (1913-1974) fou una compositora i professora de música belga, violinista i violista, alumna entre altres del violinista Jacques Thibaud pel que fa a l'instrument, i de Nadia Boulanger i Paul Dukas en harmonia i composició. Aquesta Sonata Op. 7 és, segurament, la seva composició més interpretada avui en dia.\nL'Andante per a trompa i piano va ser escrit per Richard Strauss el 1888 en ocasió de la celebració dels 25 anys de matrimoni dels seus pares. Es va publicar 21 anys després de la mort del compositor, l'any 1971. Es tracta d'una meravellosa peça mestra de la música per a trompa, de curta durada, per sota dels cinc minuts.\nLa Sonata per a trompa i piano en Re major Op. 101 (1937) de York Bowen consta de tres moviments: Moderato espressivo, Poco lento maestoso i Allegro con spirito. La seva durada típica és al voltant dels setze minuts. Feta d'un llenguatge menys amable que la sonata de Strauss, és una peça d'execució complexa que suposa un bon repte pels intèrprets, però de bons resultats musicals, que queden rubricats pel seu enèrgic darrer moviment.\nEl madrileny Adrián Díaz Martínez treballa des de l'any 2014 a l'orquestra d'Hamburg NDR Elbphilharmonie Orchester. El seu acompanyant en aquest concert serà la pianista Ikuko Odai, nascuda a Itami (Japó) i professora de la Hochschule für Musik Hanns Eisler de Berlín.\nAquest Primer Palau ens oferirà, doncs, dues parts carregades de molt bona música a càrrec de dos joves intèrprets de gran talent, amb l'acompanyament en la segona part d'una gran pianista.\nFotos: Palau de la Música Catalana, Bernat Prat, Adrián Díaz\nMés, sobre...: el primer palau , trompa , violí , palau de la música catalana


Aprendre a recitar poesies amb els Itineraris de Lectura | Biblioteca Rosa Oriol\nAprendre a recitar poesies amb els Itineraris de Lectura\nAnimació Lectora, Poesia8 març 2012Comentaris: 5\nFinalment el dia 7 de març va venir la Jordina Biosca del programa d’Itineraris de lectura.\nEns va explicar un conte que es titulava “La barca de Noè” i que era molt xulo.\nDesprés els alumnes de 3r. vàrem recitar els poemes.\nEns ho vàrem passar molt bé com podeu veure en aquestes diapositives.\nEtiquetes:Itinerarisdelectura, Jordina Biosca, LVA\nEric 16 març 2012 - 13:01\nEm va agradar molt i vaig “disfrutar” molt fent la versió de la loteria.\nAinara 16 març 2012 - 12:59\nEm va agradar molt i espero tornar-ho a fer.\nRaul A. 15 març 2012 - 10:28\nM’HO VAIG PASSAR MOLT BÉ RECITANT POEMES I LA JORDINA ENS VA EXPLICAR UN CONTE QUE ES DEIA L’ ARCA DE NOE. VA SER GEEENIIIIAL.\nCarla 15 març 2012 - 10:22\nLa Jordina ens va ensenyar a recitar les poesies de moltes maneres. La que més em va agradar va ser la de la loteria. La Jordina tambe ens va explicar un conte. El conte es deia: La barca de Noe.Totom va participar molt tota la estona. A mi em va agradar molt. La Jordina també ens va ensenyar a dir els poemes en forma d’enamorats. A mi em va semblar que vem estar amb la Jordina 16 minuts.\nOriol 15 març 2012 - 10:09\nVam aprendre molt a recitar poesia amb la Jordina.


Simón assenyala que no hi haurà un únic indicador per canviar de fase - Diari de Girona\nSimón assenyala que no hi haurà un únic indicador per canviar de fase\nEl coordinador advoca per recomanar altament l'ús de mascaretes però no per fer-les obligatòries\nacn 29.04.2020 | 13:54\nSimón assenyala que no hi haurà un únic indicador per canviar de fase EFE\nEl director del Centre de Coordinació d'Alertes i Emergències Sanitàries, Fernando Simón, ha defensat aquest dimecres que les províncies siguin la "unitat bàsica" per plantejar la desescalada de mesures en la pandèmia del coronavirus. "Que ningú es confongui, seguim estant en un estat d'autonomies. Són les que tenen la informació", ha dit Simón, que s'obre, però, a treballar altres territoris que proposin les comunitats autònomes. També ha subratllat que no hi haurà un únic indicador per decidir quan un territori canvia de fase, sinó que dependrà de "molts factors". Simón advoca per recomanar altament l'ús de mascaretes i no per fer-lo obligatori, sobretot pensant en aquelles persones que no en poden portar per raons molt concretes.\nEl pas d'una fase a una altra del pla de desescalada que el president espanyol, Pedro Sánchez, va anunciar aquest dimarts dependrà de molts indicadors i condicionants, com la informació epidemiològica i les capacitats essencials per evitar rebrots o donar-hi resposta en cas que es produeixin. En qualsevol cas, el coordinador ha advertit que si el número reproductiu (R) del virus no és menor a 1, no es pot plantejar cap obertura ni pas a cap fase. De tota manera, el coordinador ha destacat que la majoria de territoris ja s'hi troben per sota.\nSánchez promet que la crisi no serà «cap excusa per retallar l'estat del benestar».\nAquestes són les quatre fases del pla de desconfinament.


Eines de Llengua: La continuació dels temps\nJa estic en l'últim tram del llibre En el curs del temps d'Enric Sòria. Tal com ell té costum de qualificar algunes obres que ressenya, diria que és una obra «feliç», però sobretot per la felicitat que em produïx amerar-me un poc del món literari i artístic del seu autor, que ho explica amb una prosa intensa, amb qualificatius molt ben trobats. Eixamorar-me, més aïna, seria la sensació que m'és m'apanya.\nAixò sí, faré un recompte de les «autores» que apareixen en el llibre. Pel que he vist a ull, apareixen amb comptagotes i de manera més breu i de passada que la resta d'autors dels quals parla. Com que això també em deu passar a mi en este bloc, no dubte que no és intencionat, sinó que continua sent un reflex de la difusió i la presència de l'obra dels mascles en este àmbit cultural valencià (i en qualsevol àmbit de la societat valenciana). Tal com sabem massa bé pel que mos afecta en sociolingüística, cal fer un esforç per eixe costat i evitar el mal hàbit social d'excloure eixa part de la «creació».\nUna cosa que crec que hauré de repensar és la consideració que arreplega Enric Sòria de Valentí Puig sobre la suposada «mutilació» que practiquen els valencians que no tenen en compte la creació en castellà. Dubte que els valencians mos pugam «amputar» la creació en castellà. Em sembla més possible que hi haja qui intente que puguen traure el cap les creacions en valencià, en lloc de contribuir a la pressió del castellà per tots els mitjans, encara que també sabem que la literatura també és la continuació d'eixa «guerra» —seguint la idea de Clausevitz.\nMarcadors: crítica, ideologies, literatura, sexisme, sociolingüística


Implantació d'Energies renovables | micursonline\nEficiència Energètica i la implantació de les energies renovables\nÉs un curs bàsic d’eficiència energètica i la implantació de les energies renovables.\nEstà orientat a qualsevol usuari que desitgi conèixer les característiques bàsiques de diferents alternatives a l’energia convencional, així com a futurs professionals del sector o bé a professionals del mateix que desitgen completar coneixements .\nEl curs està tutoritzat per un expert docent, llicenciat especialista amb important experiència i trajectòria professional que atendrà els teus dubtes i necessitats de forma personalitzada. D’aquesta manera, l’alumne tindrà accés al tutor per resoldre els seus dubtes.\nA més, tindrà l’opció de pertànyer a un grup de Facebook on podrà continuar la relació amb els alumnes i el tutor un cop finalitzat el curs. En conseqüència, sempre estaràs al dia de les últimes novetats en el sector.\nPer altra banda, opcionalment, l’alumne podrà completar el curs amb pràctiques a l’escola o gremi. En aquest cas, es disposaran dels millors professionals, les millors tècniques i materials per aconseguir d’aquesta manera, una excel·lent formació com a tècnic en eficiència energètica.\nEl curs equival a un mínim de 10 hores lectives.\nÉs l’equivalent a 10 hores de classe presencial repartits en 6 temes per facilitar la seva comprensió.\nPer tant, cada tema conté: temari + test autoavaluació + test avaluació online. A més, pot contenir: exemples + exercicis + casos pràctics per facilitar i fer més dinàmic el seguiment del mateix.


Barcelona crea noves zones verdes sense augmentar el nombre de jardiners | Catalunya | EL PAÍS Catalunya\nLa plantilla actual de Parcs i Jardins és inferior a la de fa una dècada\nGran Consuelo Bautista\nBarcelona 20 SET 2020 - 00:32\tCEST\nBarcelona ha emprès una “revolució verda”, com la va anomenar l'alcaldessa (llavors candidata), Ada Colau, en l'última campanya electoral. La ciutat conserva i gestiona 981 hectàrees verdes i en suma 40 noves cada mandat. Però la plantilla de Parcs i Jardins no augmenta en la mateixa proporció. Fa 10 anys la ciutat tenia 1.029 jardiners, es va tocar fons el 2016 (900) i s'ha recuperat fins a 970 l'any passat (entre els quals figura personal amb jubilacions parcials i els seus relleus). Mentre les hectàrees de verd no paren de créixer, la plantilla envelleix, la maquinària i els vehicles són obsolets i contaminants, alerten els sindicats. El resultat és que el manteniment empitjora.\nLa Canòpia de Glòries, el bulevard al final de Meridiana, l'eix verd de Cristóbal de Moura, el parc de Pla i Armengol... Són espais verds inaugurats en els últims dos anys però dels quals s'ocupa el mateix personal que hi havia abans a cada zona. “Els companys del parc del Clot ara s'encarreguen també de la Canòpia”, assegura Fani Portolés, delegada de CGT a l'empresa, que assenyala el “sobreesforç” que comporta l'augment de feina sense més efectius: “Encara no hem arribat a les xifres del 2010 i això significa que hi ha actuacions que no es poden fer o que es fan de qualsevol manera”.\nEn aquest mandat està previst inaugurar nous parcs a la Model, Sagrera, el passeig marítim i Can Batlló. I en nous barris, com el de la Marina, a la Zona Franca, també hi ha previst un parc, a més de les petites actuacions.\nLa presidenta del comitè d'empresa, Sílvia Fitó (CCOO) celebra que l'actual govern municipal aprovés un pla de xoc i recuperés personal, “però la situació era tan greu i la plantilla tan envellida que no és suficient, i a més algunes incorporacions s'han destinat a l'àrea tècnica, no a la verda”. “Hi ha 100 persones en situació de jubilació parcial que fan un 25% de la jornada”, afegeix.\n“Ja ens agrada que augmenti el verd, però si no ho fem en la mateixa proporció que el personal i amb gran dispersió entre les noves zones, el manteniment es fa de forma més lleugera, i així pateix la salut del personal i acaba sent perjudicial per a les plantes”, assenyala. Fitó també explica que la plantilla ha de patir les conseqüències de decisions com prescindir d’herbicides, de manera que les plantes creixen més, o sobre l'arbratge viari, decisió que es va prendre en el passat amb criteris equivocats. Com a exemple cita els oms, arbres enormes que acaben molestant els veïns. Des de CGT, Portolés afegeix que el conveni parla d'una ràtio d'un jardiner de manteniment per cada 1,2 hectàrees “que no es compleix”. El sindicat calcula que falten 400 persones.\nEl gerent de Parcs i Jardins, Francesc Jiménez Gusi, respon que l'empresa municipal està “intentant recuperar el personal que tenia” i que l'últim conveni preveu promocions internes i noves contractacions, però que estan condicionats pels pressupostos. “Si la situació econòmica no és tan bona, serà més difícil”, adverteix. Però apunta que “el model de gestió del verd està canviant i la dedicació serà diferent”.\nJiménez Gusi es refereix al canvi de gestió cap a la “naturalització”. Amb metodologies que el regidor d'Emergència Climàtica, Eloi Badia, va explicar el juny passat –quan el verd va arribar a altures mai vistes pel confinament durant l'estat d'alarma– que afavoreixen els “processos ecològics, l'entrada espontània de flora i fauna” i actuacions com “reduir la freqüència de la sega per afavorir el creixement d'espècies herbàcies, augmentar els escocells amb vegetació o podar menys els arbres”.\nEl responsable dels serveis de conservació de Parcs i Jardins, Antonio García Bravo, explica que la naturalització no comporta menys feina, sinó “una gestió amb altres freqüències”, perquè s'adapten al ritme de les estacions de l'any. Els dos responsables de l'empresa municipal admeten que l'aposta de la ciutat per augmentar el verd en espais verds dispersos també generarà més dedicació i fins i tot requerirà adaptar la maquinària. “Naturalitzar no significa no fer res i deixar-ho com està, el manteniment és diferent, no és deixar-ho de la mà de Déu”, alerta Fani Portolés, que troba a faltar formació als empleats per a la nova gestió i assegura que “no hi ha un criteri homogeni”.\nEl sindicat CGT també qüestiona decisions sobre la gestió de la plantilla i critica que es destinin més recursos i personal a les àrees tècnica i administrativa que al verd (manteniment, poda, conductors, mecànics). “Encara que hi hagi molts tècnics, necessitem gent al carrer, cuidant les zones verdes”, critica Portolés.\nLa Clariana de Glòries, tancada un any i mig després\nUn any i mig després de l'obertura de la part muntanya de la Canòpia, el gran parc a la plaça de les Glòries, la Clariana, l'enorme cercle de gespa central, continua tancat. El gerent de Parcs i Jardins, Francesc Jiménez Gusi, explica que el grup de treball que es va crear per gestionar la zona tem que l'espai es converteixi en una àrea per a gossos. I que la decisió s'ha anat retardant mentre es troba la fórmula per evitar-ho. Jiménez Gusi afegeix que l'àrea per a gossos del nou parc “funciona molt bé”. Mentre està tancat, el gran cercle verd ha patit aquest estiu una plaga d'erugues, explica el responsable de serveis de conservació, Antonio García Bravo. Una plaga “habitual en gespa nova i en temporades de calor” que es tracta amb un producte que es diu piretrina i que s'aplica de nit, quan mengen les erugues.


Els centres educatius d'Andorra compten amb un ordinador per cada quatre alumnes\nPublicat 23/12/2019 16:11CET\nEl Govern d'Andorra atorga 2,6 milions d'euros en beques i ajudes a l'estudi\nEls centres educatius no universitaris d'Andorra disposen de 3.026 ordinadors, la qual cosa suposa una mitjana de quatre alumnes per cada dispositiu, ha informat el departament d'Estadística del Govern d'Andorra aquest dilluns en un comunicat.\nAquesta dada és "clarament millor que la mitjana europea", ha ressaltat el comunicat -la mitjana europea és de 10 alumnes per dispositiu-, i hi ha sis pasos europeus que tenen millor mitjana: Malta, Finlndia, Sucia, Eslovquia, Pasos Baixos i el Regne Unit.\nLa nota del departament d'Estadística ha apuntat que si se sumen "els 1.658 dispositius que els alumnes del sistema educatiu andorr porten diriament a classe com a suport digital del seu aprenentatge", la mitja millora fins als 2,4 alumnes per dispositiu.\nEn els últims quatre anys el nombre de dispositius ha crescut en un 61,8%, passant dels 1.871 dispositius el 2015 als 3.026 el 2018.\nA més, el 92% de les aules ordinries tenen un projector installat i 169 aules disposen d'una pissarra digital interactiva (PDI), amb les quals estan equipades la totalitat de les aules de maternal dels tres sistemes educatius del país.\nACABEN EL CURS UN 0,3% MENYS D'ESTUDIANTS\nEn una altra nota de premsa, el departament d'Estadística andorr ha informat que un total d'11.012 d'estudiants van finalitzar el curs 2018/2019, la qual cosa suposa un 0,3% menys que el curs 2017/2018.\nAquest descens s'atribueix a la reducció d'alumnes en mbit maternal, formació professional i primer ensenyament (-3,7%, -2% i -0,1% respectivament); per contra, el nombre d'alumnes de batxillerat i segon ensenyament ha augmentat el 3,2% i 1% respectivament.\nEls alumnes del sistema educatiu andorr són els que més han crescut, amb un 1,1% i són un total de 4.522 alumnes; mentre que els escolars dels sistemes espanyol i francs han disminut un 3,4% i un 0,6% respectivament i sumen 2.868 alumnes el primer i 3.581 el segon.\n2,6 MILIONS D'EUROS EN BEQUES\nDurant el curs escolar 2017/2018 es van destinar més de 2,6 milions d'euros en beques i ajudes a l'estudi, la qual cosa suposa un 4,1% menys que el curs anterior.\nEl 52,9% d'aquestes ajudes va ser per a educació no superior i el 47,1% per a estudis superiors, ha informat el departament d'Estadística en un altre comunicat.\nEl nombre d'ajudes va disminuir un 6,7% respecte del curs escolar anterior, per l'import mitj de l'ajuda va augmentar un 2,8%, situant-se en els 573,6 euros (372,5 euros per a ensenyament no superior i 1.459,2 euros per a l'educació superior).


Nano Romia: de novembre 2015\nAmb una bona matinal, menys freda del que s'esperava en un principi, vam iniciar una ruta amb moltes variants per poder encabir els nivells i preferències del major nombre de socis possible.\nNo ens vam poder reunir més que 9 ciclistes per passar unes hores fent el que ens agrada, però com sempre diem: - les activitats es fan pels que hi són.\nSense córrer emprenem el camí del riu fins a la pujada del Picado. Un cop comença la pujada cadascú ha de ficar el ritme que li va bé i això ens estira un mica..... no gaire per això.\nLa resta del recorregut va fent, sense baixades ni pujades fortes fins arribar al mas del Fideuer. Allí hi havia programat el primer desdoblament, però finalment tots seguim per la senda ( a ritmes diferents, això sí). Comença a haver-hi algun rush però la grupeta a la que anava jo s'ha mantingut junta tota l'estona. Hem estat gaudint de la senda, almenys jo, a bon ritme fins arribar a la pista de la Granja d'Escarp. Desprès hem seguit apretant fent la senda d'arribada al refugi, sense mirar endarrere, solament mantenint la pedalada i la velocitat no hem parat per anar a fer la +Plus i pujar desprès pel camí del davant fins a tornar a donar al refugi dels caçadors i juntar-nos amb el trio que havien pujat per la pista el tram final de senda.\nRetrobament per explicar sensacions, Pere aquí ja ens ha deixat que tenia tard, i ens separem de nou per retrobar-nos més tard al cim de Montmaneu.\nEl grup on anava jo hem pujat pel mas de la pedra, el cor de colom, descens pel cabirol ( en un estat inmillorable que ha fet que gaudíssim tots de la baixada) i la següent remuntada l'hem feta pels jabalins. En aquesta pujada m'han fotut pals fins i tot els cucs de la prossessonaria, he hagut de ficar el peu a terra perquè m'he quedat travat a mitja pujada al tram més pendent del començament i m'ha passat fins i tot la roda del darrera això si......... ningú s'ha ofert a esperar-me........ amics.\nDeixades de banda les diferències seguim rutejant cap al mas de la Monja per fer la pujada que solem fer sempre fins a Montmaneu. Al encarar-nos a agafar el camí hem divisat a JX i Raul que ja pujaven el Kebab, això ha esperonat la grupeta que ha pujat alegre i, al tram Kebab, hi ha tornat a haver pals però en aquest cas jo he quedat més ben parat.\nAl arribar al pilaret ens esperaven els dos, JX i Raul, i amb ells hem acabat de fer la pujada. Ja solament ens quedava baixar...... en teoria.\nClàssica acabant pel caminet de pedres, entrepins aprofitant l'estat del terreny per deixar anar la bici a la zona de bumbs i als salts i arribem a la pista. Aquí ja hi ha hagut desbandada; Martino, Sejo i Jordi han anat cap a casa, JX i Raul havien agafat una altra via ja des del cim, i quedàvem Surdet, Delfi i jo per pujar pel Mas de l'Hereu i fer la senda de la garrafa d'aigua.\nDesprès ja sí que vam anar cap a casa, no sense passar per la tornada per senda que vam fer l'altra setmana amb els tristos.\nEn definitiva, una bona jornada com a pròleg al dinar del club amb apretades i rialles durant 3 hores i mitja, que va ser el que vam tardar a fer els 61 kms i 1100 metres de desnivell.\nEstic en període de base i, com a tal, he de fer les sortides suaus ara. Tot i que amb les noves tendències i estudis em comença a ballar el cap i hi ha dies que estic per engegar-ho tot a rodar i fer el que m'apeteixi, respectant uns principis es clar. No sé..... igual torno a l'entrenament que més alegries em dóna, encara que a l'hora del rendiment perdi capacitats estan compensades de sobra amb la satisfacció d'una sortida de diumenge amb companyia, i els caps de setmana segueixo sortint amb la grupeta.\nBé, deixant-nos de voltes, del que es tracta és que aquest cap de setmana havia de rodar sobre el 65 - 70% i amb cadència. Com que la bici de carretera encara no la toco aquesta sortida implicava pistejar i ho volia fer amb JX per veure com té les cames ara.\nAhir em va arribar la informació d'un esmorzar a Llardecans amb motiu de les jornades que fan de Camins d'or líquid. Sejo i Jordi i anirien, però ells portarien un altre ritme i m'estimava més quedar-me amb el cunyat.\nLi vaig proposar d'anar a esmorzar nosaltres també. Com fan els bons, els que no els has d'explicar res sobre com funciona una bici perquè quan tu encara no caminaves ells ja pedalaven, i no ho han deixat de fer a pesar de l'edat. Sortideta, esmorzar i rodar una mica per tornar a cremar...... ens va semblar bona idea als dos.\nA l'hora de sortir de casa amb la bici em topo amb Pere i Raul que iniciaven camí també. Els crido i els dic el que anàvem a fer, no els costa unir-se a nosaltres, d'aquesta manera doblem els efectius per a la matinal d'avui.\nLa ruta ha estat sencilla d'anada, pista pistera cascabelera fins a Llardecans. Amb un inici fred, la veritat, però quan han començat a venir les costetes la temperatura ha pujat una mica, he tingut una mica de feina a controlar les pulsacions, però encara ho he salvat prou bé.\nNo li fem el lleig a un bon entrepà de llonganissa a la brasa amb abundant oli de l'any. Fins i tot hem gosat a aixecar el paraigües un parell de vegades. Una bona brasa s'ha de mullar amb vi.\nDurant tot l'esmorzar no ens hem bellugat de la vora la foguera, el fred es ficava dins del cos i desprès la feina haguéssim tingut per entrar en calor.\nAviat tornem a engegar les cames per tornar cap a casa si no ens passarem d'horari.\nNosaltres sortíem del poble i ens trobem a Ramonet i Enric Guardiola que entraven. Acaben afegint-se al grup i marxem tots direcció a Maials pel camí de la independència.\nPer camins i caminets, el Sherpa, ens porta fins a l'Arc d'Adar. Ramonet i Enric ja ens han abandonat desprès d'una petita errada amb entrada a bancals d'oliveres, es veu que feien tard.\nLa tornada des de l'Arc gairebé ha estat la mateixa que l'anada, el ritme pràcticament també. Tot i això encara han sortit 45 kms pedalant 3 horetes.\nPerò en aquest tipus de sortides no compten els kilòmetres. L'estona de conversa i l'entrepà ja no els el traurà ningú.\nLa setmana vinent tenim el dinar de final de temporada, segurament també farem una sortideta conjunta, a veure com surt tot plegat.\nEl cap de setmana passat vaig anar de boda, la da Calú membre del C.C., i això no em va permetre de sortir a pedalar ni dissabte ni diumenge. No és que me'n penedeixi, que m'ho vaig passar molt bé, simplement justifico la falta d'entrada d'activitats al blog.\nAquest diumenge, avui, teníem prevista la sortida del club a esmorzar al refugi dels caçadors. Prometia ser una pedalada amb força membres, tan petits com grans, però crec que va superar una mica les expectatives que teníem i tot.\nDes del club confiàvem amb una trentena de persones totals a esmorzar i uns 20 o vint- i - pocs pedalant. Finalment ens vam reunir al refugi 37 membres del club, dels quals 28 vam anar pedalant.\nLa confecció de la ruta havia estat pensada per a la ocasió, tenint en compte que havien de venir algunes joves promeses, dissenyant dos recorreguts per arribar al lloc d'esmorzar sobre les 9:30.\nCom sol passar quan t'has de reunir tanta gent l'hora de sortida no es respecta mai. Sortíem 15 minuts més tard de l'esperat i això ja anava en contra del programa i de l'hora estimada d'arribada a lloc.\nEls 28 ciclistes començàvem junts els primers quilòmetres del recorregut, sortint pel carrer enginyer en direcció a l'escorxador per creuar allí la carretera i seguir rodant per camí en direcció al pont vell del riu i, un cop creuat, trencar a l'esquerra en direcció al Bovalar.\nLa primera pujada arribava aleshores, escollida amb premeditació ja que és la única que està asfaltada. Tot i que el ritme era suau a les pujades ja es veu els que solen sortir més i els que no, però avui no era dia per marcar diferències i ens anàvem esperant cada pocs kilòmetres.\nRodant una mica dispersos pel terme del Bovalar arribem al tancat del Penyo. Aquí la boira encara no ens ha deixat veure el sol i segurament és d'agrair perquè no hem fet més que pujar i la temperatura encara es va mantenint.\nQueda poc, uns 2 kms i arribem al creuament que divideix els que aniran a fer la ruta "curta" i els de la "llarga". Peret amb Raul, Pere Monclús, Pere petit, Pol, Sergi, Antonio que retorna al pedal amb bici nova, Vicenç i Enric del Manxa agafen el tram més curt i els demés seguim fent una mica de volta.\nEl ritme augmenta una mica, la tendència més baixadora del camí ho afavoreix, fins que, abans d'agafar la primera senda de pujada, Guerau trenca la sirga del canvi i ens demora uns 10' canviar-la. "Solament" estem 5 per fer la cura, els altres han seguit rodant suau per no agafar fred però tampoc distanciar-se massa de nosaltres. Jordi, Sejo, Surdet, Guerau i jo ens anem tornant per treure la sirga vella, encarar la nova i dir alguna tonteria que amenitzi la tasca.\nQuan acabem d'arranjar la trencadissa imprimim un ritme alt per mirar d'agafar al grup el més aviat possible. Arriba la primera cremada de "carbonilla" però també el primer tram de baixada per camí trencat gaudint el que no està escrit, i és que amb les pluges d'aquesta setmana els camins i sendes estan amb un grip inmillorable.\nNo podem reagrupar-nos amb els altres fins que no arribem a la bassa Sant Miquel, just abans de creuar la carretera de nou davant d'Aluminsa ( actual Volúmen de Negocios), on ens espera la resta de grup.\nFem la primera senda descendent, la de la basseta de Ramonet. Està molt plena de lloses i costa de trobar una entrada bona, però no ens la deixem perdre.\nCadascú va al seu ritme i no ens esperem fins tornar a tocar camí, ara ja pista bona. Al trobar-nos de nou ens falta el Sister que ha punxat..... uns minuts més de demora. Els encarregats del foc i la carn ja pateixen perquè ens retrassem i ens truquen.\nBarallem les opcions de continuar amb la ruta prevista o escurçar per alguna banda. Finalment decidim d'anar cap al Refugi per la via ràpida. Tothom dels que anem sap el camí, queda poc ja, i ningú espera a ningú.\nEs formen dos grups que gairebé el marquen la diferència de rodes, crec que totes les 29" estaven al capdavant i al segon grup solament hi havien 26".\nPer acabar d'arribar i, com no podia ser d'altra manera, a la pujada final acaba havent-hi una mica d'estopa per veure qui agafa els punts de la muntanya. A mi em cauen cops per tot arreu, sol puc mirar al terra i deixar que vagin caient sense fer massa mal....... a vegades penso en provar una XC de 29" per veure què passaria.\nEn ser dalt ja trobem a tots els que havien fet la ruta curta esperant. Sense demora enceto una cervesa per hidratar..... senta de meravella, desprès ja puc entaular conversa amb qualsevol dels presents: Agusto pare, Josep del Valentó, Bolado o Jx que són els encarregats de la brasa i coure carn i pa ( el dia que s'acaben aquestes ànimes bondadoses s'acabarà fer coses), Agust que ha vingut pedalant des de Lleida, Gemma, Pau i Joana, etc......\nL'esmorzar perfecte, cansalada i llonganissa a la brasa amb un vinet de casa, cafè i xarrada de bicis entre ciclistes........ és pot demanar més?..... AQUEST ANY SÍ, ens hagués agradat a tots poder ser els 39, que segur que haguéssim set, enlloc de 37.\nTips i descansats toca tornar a pujar a la muntura. Uns no disposen de més temps ( aquestos esmorzars se solen allargar) i van cap a casa, uns altres decideixen fer uns quants kilòmetres més però arribar aviat a casa, i nosaltres escollim anar a pujar a Montmaneu per poder fer 2 senderes més de baixada aprofitant l'estat del terreny.\nDelfí, Sister, Sejo, Surdet, Mòdol, Dani, Pep i algun biker més anem a fer el bosquet, aquí ens acabem de partir quedant solament els 4 primers anomenats i jo per anar a fer el "Cabirol" abans d'agafar la pista de pujada a Montmaneu.\nLa pujada al turó des de la pista sempre se m'ha fet pesada, i avui no ha estat diferent. Surdet ha portat el ritme des de baix, un ritme quarteler que no ha deixat que ningú passes davant seu i que ha manifestat que està prou bé de forma.\nEl descens ha estat massa, la bici traça per on li dius. Pràcticament no hi ha terra solta que faci marxar la roda, i això et va donant confiança i fa que, poc a poc, forcis més la màquina.\nEnllacem la "Classica" amb la "Entrepins" per acabar de buidar l'adrenalina que portem i desprès ens enfilem cap a Seròs.\nHan sortit 40 kms amb uns 650 m. de desnivell positiu. Ja està bé per soltar les cames.\nPer la setmana vinent tinc en ment d'anar a fer la trialera de l'Arbora, actual P&G, a veure si puc fer-ho.


Els pols oposats no sempre s'atreuen - El triangle\nEls pols oposats no sempre s’atreuen\nL’atracció magnètica té, entre altres lleis, dues de molt clares: els pols d’igual signe es repelen i els de diferent s’atreuen. En la recerca de la ‘mitja taronja’ perfecta, la teoria del magnetisme ha volgut extrapolar-se a la psicologia. Durant un temps, s’abonà la idea que, en les persones com en els imants, els pols oposats s’atreien, que la gent buscava en l’altre actituds diferents de les seves. Amb el temps i estudis, la teoria s’ha anat desmuntant. Un dels treballs més concloents, el de la Universitat de Califòrnia, resolt que les característiques que una persona valora en si mateixa són les que busca en la parella.\nDesprés del 14-F, en aquests dies de trobades per formar govern, Catalunya m’ha fet pensar en el magnetisme i l’estudi californià. Els tres partits independentistes de l’arc parlamentari català, Esquerra, Junts i la CUP, van obtenir majoria i, tot i la victòria del PSC de Salvador Illa, el més segur és que manin els primers. Així, com que ERC va guanyar la partida ‘indepe’, el candidat republicà Pere Aragonès serà el president. La candidata de Junts, Laura Borràs, ja ha estat degudament compensada amb la presidència del Parlament. De les negociacions se’n desprèn que ERC i Junts tornaran a manar sota l’atenta mirada de la CUP, que torna a tenir la clau de la governació.\nEn matemàtiques, la propietat commutativa diu que l’ordre de factors no altera el producte. Així, si les negociacions arriben a bon port, aviat tindrem un govern de coalició amb els mateixos factors que l’anterior, commutats, sense alterar el producte. És a dir, el mateix govern al revés. Un govern barallat, que l’expresident Quim Torra va donar per esgotat fa un any. Un matrimoni de conveniència que va basar el seu èxit en una independència que, com va dir Fernández Campo en un altre context, ni està ni se l’espera.\nTornant a l’atracció magnètica, si alguna cosa queda clara en política, és que Esquerra i Junts són de pols oposats. D’altra banda, en els darrers anys ha quedat també molt clar que, lluny dels imants, aquests no s’atrauen, es repelen, i molt. Llavors, a què treu cap tornar-ho a intentar? Res fa pensar que hagin après alguna lliçó, per petita que aquesta sigui, ni tan sols que hagin fet l’autocrítica suficient, que el càrrec obliga, o hauria d’obligar. Així, amb els mateixos factors invertits, estem condemnats a repetir el desastre ja viscut. Tot plegat fa témer el pitjor, pluja de ganivets fins que les esquenes polítiques aguantin. I eleccions anticipades. I, desenganyem-nos, aquest país eternament dividit en dues meitats, viu un empatx electoral i algun dia, cansat, decidirà no votar o fer-ho en blanc, com en la ciutat fictícia de l’Assaig sobre la lucidesa del mestre José Saramago, que insisteixo a recomanar.\nPrevLa Generalitat va trobar a Eslovènia l’aliat clau per assolir la independència\nAugmenten els desplaçaments en el primer cap de setmana sense el confinament comarcal a Catalunya


Androgínia Arcana és una escultura efímera (Land Art) de gran format (10 x 10 m) realitzada en un camp de blat de moro plantat al Centre cultural "La Rectoria" a St. Pere de Vilamajor (Barcelona). Consisteix en la unió de dos símbols que provenen de la prehistòria i es van trobar a les coves de Laxcaux (França), un de caràcter masculí, amb forma de pinta, i un altre triangular de caràcter femení o púbic, tots dos estan units per un arc de canya que evoca el cos callós del cervell. Aquesta composició representa l'androgínia i evoca l'hemisferi esquerre i dret del cervell, les energies masculines i femenines en equilibri, en concili sexual intrínsec.\nAquesta és una obra complexa que defensa la memòria arquetípica i la personalitat múltiple que es desenvolupa dins de cada ésser al llarg de diversos períodes de la vida. Les diverses cel·les que conformen el símbol masculí, estan intervingudes per l'activitat d'esperits femenins que evoquen deesses, fades i dones mediterrànies de diversos períodes històrics, associades a diferents tipus d'activitat o força. De vegades es tracta de personatges imaginaris (les fades Hakwisel i Galfriel), altres estan trets de la mitologia mesopotàmica (Innanan i Ereshkigal) o de la història de la sexualitat (hierodule, Hetaira), on, per a aquest treball, l'activitat sexual cobra dimensions d'aliança i intercanvi energètic de coneixements.\nEreshkigal (Gorgona-Kundrie): Regeix totes les coses que semblen oposar-se a la vida. Ella és el lloc on la vida potencial jeu immòbil, plena de fúria, de cobdícia, de por a perdre, de còlera, crua instintivitat s'escindia de la consciència.\nÉs l'aspecte destructiu transformador de la voluntat còsmica, a través del temps i del sofriment destrueix implacable totes les distincions en els seus focs indiscriminatorios i impulsa, però, a la nova vida. Simbolitza l'abisme que és origen i fi. (La Deessa Blanca d'Edward C. Withmon)\nInanna: En la mitologia sumèria Inanna era la deessa de l'amor, de la guerra i protectora de la ciutat d'Uruk. Amb l'arribada dels acadios Inanna es va transformar en Ishtar. Inanna reina durant la primavera i l'estiu. Per S.Perera, el seu simbolisme representa energies que és impossible contenir o fer segures i indubtables, representa consciència de transició i frontera. Encarna l'aspecte lúdic autònom i indomable del femení (Descent to the Godness de S. Perera).\nMés info Wikipedia\nhierodule: Segons interpretació de Richard Withmond, en el seu llibre "El retorn de la deessa", antigament, en les cultures ginolátricas, algunes dones eren considerades hierodules, espècie de prostitutes sagrades que segons Richard Whitmon, obeïes només a les forces extàtiques de la seva naturalesa i oferia el seu poder purificador als suplicants, per renovar-en els misteris de la vida, però mai se sotmetien a ell.\nHetaira: Cortesana romana. Les heteres disposaven lliurement de si mateixa i de la seva fortuna i eren considerades com a persones pels homes que es encantaven amb el seu tracte, per la seva sensibilitat i intel·ligència. Com s'escapaven de la seva família i es col·locaven al marge de la societat, també s'escapaven de l'home i podien així presentar-se com els seus semblants i gairebé iguals, en una societat molt discriminativa.\nGALAFRIEL: És un nom adaptat de la Galadriel que trobem en el llibre el Senyor dels anilllos, un ésser fada, protectora dels elfs. Habita en el regne de la llum\nHAKWISEL: És un altre ésser de fada imaginat, una fada, pertany al regne dels elementals i té porpiedades energetizantes i de màgia blanca.\nComentaris històrics sobre el mite de l'androgínia humana


L'OTAN amenaça a Gaddafi amb una intervenció militar si continua atacant la població civil\nLes reaccions de la comunitat internacional\nEls països de l'Aliança Atlàntica han sol·licitat al Comitè Militar al·liat que comenci a preparar la planificació militar "necessària" i "prudent" per poder fer front a "qualsevol eventualitat" a Líbia\nAGÈNCIES Brussel·les Actualitzada el 07/03/2011 16:53\n260x366 El secretari general de l'OTAN, Anders Fogh Rasmussen El secretari general de l'OTAN, Anders Fogh Rasmussen\nEl secretari general de l'OTAN, Anders Fogh Rasmussen, ha advertit avui al règim libi de Muammar al-Gaddafi que hi haurà una reacció internacional si continua atacant de forma sistemàtica la població civil.\n"Si Gaddafi i les seves forces militars segueixen atacant sistemàticament la població, no puc imaginar que la comunitat internacional es quedi mirant", ha dit Rasmussen referint-se a una possible intervenció al país nord-africà on, segons ell, es poden estar cometent "crims contra la Humanitat".\nAl mateix temps, va deixar clar que l'Aliança no té per ara prevista cap operació militar i va subratllar que només intervindrà si se li demana i compta amb un mandat apropiat de les Nacions Unides. "L'OTAN no té intenció d'intervenir, però com a organització de seguretat la nostra obligació és fer una planificació prudent per a qualsevol eventualitat", va explicar Rasmussen en una conferència de premsa.\n"Hem d'estar preparats per actuar ràpidament", però fins ara "no hem rebut cap indicació que la nostra ajuda sigui necessària", ha recalcat.\nDins d'aquests preparatius s'inclou la imposició d'una zona d'exclusió aèria sobre Líbia, que alguns països tracten d'impulsar per impedir els bombardejos de les forces aèries de Gaddafi.\nL'OTAN ja va realitzar dues missions d'exclusió aèria en la dècada dels anys 90, una durant la guerra de Bòsnia i Hercegovina i una altra al conflicte de Kosovo. En el primer cas, l'Aliança va actuar segons una resolució del Consell de Seguretat de Nacions Unides, mentre que en el segon la decisió de l'ONU va arribar posteriorment a l'inici del llançament de la missió.


de casa al club: dickens o la felicitat, segons l'Allau\ndickens o la felicitat, segons l'Allau\nPer què ara Dickens?\nEvidentment no cal cap justificació, que a casa meva convido a qui vull, i dels vells amics que encara conservo, en Charles és dels més estimats. Més aviat caldria preguntar-se perquè no n’he parlat abans.\nEl devia conèixer de ben petit (jo era el petit, no ell, que ja estava mort des de feia un segle), perquè en aquella època de la meva infantesa algunes de les seves novel·les i contes servien de canemàs pels llibres de la col·lecció “Historias” de Bruguera. Eren volums firmats per un tal Carlos Dickens, on el text venia acompanyat d’una mena de resum en format de còmic, que era el que acabàvem llegint tots els nens mandrosos. Als tretze anys, com gairebé tothom, devia veure “Oliver!”, la versió musical d’Oliver Twist, força espectacular, encara que el nen aquell fos un excés de sucre. La primera novel·la que li vaig llegir va ser “David Copperfield” i no em va acabar de fer el pes. Fou Josep Carner, que li va fer de negre a “Pickwick”, qui va propiciar el meu “coup de foudre”.\nDes de llavors no ens hem tornat a separar. Si Dickens va escriure quinze novel·les a la seva vida, les hi he llegides totes elles un mínim de dues vegades i, quan hi retorno, encara en gaudeixo tant com el primer dia. Com bé diu G. K. Chesterton (un acompanyant que sovintejaré), hi ha llibres als que tornem, perquè els hem oblidat del tot; n’hi ha d’altres que rellegim, perquè els recordem perfectament. Tots els de Charles Dickens són d’aquest segon tipus. I si parlo d’un record perfecte, no és tant de cadascun dels seus detalls, com de la sensació satisfactòria que ens va deixar al fons del cor.\nDickens fou un escriptor generós, pròdig, que regalà durant la seva vida, massa breu, sobredosis de felicitat. No em malinterpreteu, no tot el que escrigué fou rialler i complaent; però fins i tot en els seus moments més crítics i foscos sabem que qui ens acompanya manté l’esperança en un futur millor i que es tracta d’una d’aquestes excepcionals persones que tenen l’ànima molt ben posada. De pocs escriptors gosaria dir el mateix.\nDickens ha esdevingut, per descomptat, una institució molt britànica i em pregunto si actualment el seu status universal no perilla davant d’una globalització mandrosa amb tot el que sigui epidèrmicament particular. A casa nostra, llevat d’alguna excepció sublim, se’l coneix més per adaptacions televisives o cinematogràfiques que pels propis originals. Intentaré, per tant, en les properes setmanes explicar (i explicar-me) un seguit de coses que em fascinen d’aquest autor.\nNo, no serà una ofensiva. Carroll i Dickens, il·lustres victorians tots dos, no podrien ser més diferents. Nit i dia. Carroll em fascina, Dickens m’emociona.\nI no passeu ànsia que no hi haurà exàmens ni posaré deures. Tot i això m’agradaria saber què n’opineu de Dickens. L’heu llegit o només en coneixeu adaptacions? El trobeu passat de moda? Penseu que és un autor “juvenil”? Us sembla divertit, massa sentimental?\nI sí, tinc una altra raó per parlar de Dickens (sempre hi ha algú que encén la metxa). En aquest cas, la Matilde i en Robert, que en un moment de desvarieig (induït segurament per una llonganissa culara en mal estat) van decidir convidar-me a presentar el proper setembre “Great Expectations” al seu Club de Lectura de la Biblioteca Joan Triadú a Vic. Encara no puc prometre res, però ja anuncio que la Plana serà dickensiana i feliç. O no serà.\nApunt publicat al bloc The Daily Avalanche el dimarts 1 de juny de 2010.\nLluís Bosch 6/9/10 9:26\nSi el dia 1 de juny vas prometre no fer una "ofensiva Dickens", després t'hi vas repensar. No és una deducció: no sé quin nom la té col·lecció erudita i llarga d'articles sobre en Carlos D., però jo crec que "ofensiva" li escau força.\nmatilde urbach 6/9/10 9:39\nL'ofensiva dickensiana de l'Allau es titula (pel que a mi respecta) "Dickens o res", Lluís. S'hi pot accedir a tots els apunts (ja en porta 21) clicant aquest Dickens tan pinxo que tenim dalt a la dreta.\nCaram, això se'm fa estrany; de fet, t'hauria de contestar l'Allau, no? Val més que calli, oi?\nLluís Bosch 6/9/10 9:46\nJo també he dubtat sobre si dirigir-me a l'Allau o a la Matilde, i finalment de decidit seguir la conya. De fet, però, qui em diu que tu siguis tu, i ell sigui ell?\nA propòsit d'ofensives, estic començant a organitzar apunts antics i nous sobre Perucho. No ho plantejaré com una ofensiva, ni tampoc a tot o res. De moment tinc un títol provisional: "Perucho en els llimbs".\nmatilde urbach 6/9/10 10:21\nDe fet, ningú t'ho assegura. [tot i que, si hagués estat al cas, hauria d'haver inclós un "perlamordedéu", per exemple, que aquí he fallat fort!]\nI posats a dubtar, qui garanteix que en Mitchum i la Matilde siguin dos?\nNo cal que et digui que esperem en candeletes la teva "Peruchada". [Amics -gues, ets i uts, per si no ho recordeu, en Lluís serà el nostre convidat del novembre]\nmatilde urbach 6/9/10 10:59\nUiiii, que a les candeletes se les espera AMB. Deu fuetades.\nDr.Vilardekyll 6/9/10 18:43\nDickens m'havia agradat moltíssim de jove i segueixo pensant que és un narrador imprescindible. Ara bé, fa uns quatre anys em vaig intentar rellegir algunes obres seves, i amb l'excepció de "Pickwick" i gran part de "Tiempos difíciles",em va caure de les mans. De fet, "Grans esperances" em va fer un ull de poll al dit gros del peu, amb tota la seva tapa dura taronja, el seu Carner, el seu Pip i la seva insofrible escalfabraguetes de la que no recordo el nom - Estel.la pot ser ? -. Bromes a part, Dickens, a parer meu, pot ser un humanista, un psicòleg lúcid i encertat, un bon humorista, però els seus arguments són lacrimògens, plens de casualitats i amb trames allargades a conveniència de les vendes dels lliuraments.\nmatilde urbach 6/9/10 19:46\nA l'Allau que vas!!!!